
Sellam aleikum! Imam jedno pitanje u vezi ramazankog posta. imam zdravstvenih problema i pokusao sam ovaj ***[ramazan](https://pitajucene.com/search/ramaza/questions/ "Pretraži pitanja o ramazanu")*** da postim, ali ne ide, muci me kiselina imam hronicno oboljenje debeleg crijeva. Sta ja sad da radim, da li da se dalje borim i pokusavam da postim ili bih imao neku zamenu za ramazanki ***[post](https://pitajucene.com/search/post/questions/ "Pretraži pitanja o postu")***? Ako bih morao da nadoknadim necim drugo moj post znaci li to da ja, ako mi se Allah smiluje u podari mi dzenet ipak necu moci nikad uci na vrata na koja ce uci postaci? Unaprijed hvala i da vas Allah nagradi.


* 
* 
* 
* 
* 
* 
* 

 
POST HRONIČNOG BOLESNIKA

Alejkumusselam.


Ako ti je takvo stanje ti imaš pravo da koristiš olakšicu bolesnika na osnovu kur’anskog ajeta “A onaj ko je bolestan ili ***[musafir](https://pitajucene.com/search/musafir/questions/ "Pretraži pitanja o musafiru")*** neka naposti isti broj drugih dana” (El-Bekare, 184).


A pošto potpadaš u hronične bolesnike nisi dužan napostiti te dane nego za svaki propušteni dan nahraniti jednog siromaha poput starca i starice koji zbog starosti ne mogu napostiti propuštene dane ***[Ramazana](https://pitajucene.com/search/ramaza/questions/ "Pretraži pitanja o ramazanu")***.


Na ovo ukazuju riječi Uzvišenog: “A oni koji ga (***[post](https://pitajucene.com/search/post/questions/ "Pretraži pitanja o postu")*** Ramazana) teško podnose neka daju fidju u hranjenju jednog siromaha” (El-Bekare, 184).


Rad po ovom ajetu je derogiran za zdrave osobe a njegov ***[propis](https://pitajucene.com/search/Propis/questions/ "Pretraži pitanja o propisima")*** ostaje da važi za starca, staricu i hroničnog bolesnika.


A što se tiče ulaska na vrata postača u Džennetu, na njih će uči samo postači kao što je došlo u hadisu.


Međutim, postoje druga vrata na koja će uči samo klanjači ili samo oni koji daju sadaku, … kao što je došlo u hadisu mutefekun alejhi, pa nastoj da uđeš na neka druga vrata Dženneta. Mu’minu je dovoljan uspjeh da uđe u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** svejedno na koja vrata.


Molim Uzvišenog da sve iskrene mu’mine sastavi sastavi u Svom Džennetu. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


 


